Vandkunsten

Vandkunsten (tidligere også Waterkonsten og Wand Konsten) er en plass eller et torv i Københavns Indre By. Den støter opp til Løngangstræde, Gåsegade og Rådhusstræde. 

 Historie 
I middelalderen lå her en mølledam som mottok vann fra omegnens vannløp. Selve torvets navn, stammer fra det pumpeverk som kong Christian III lot oppføre, for å forsyne Slotsholmen med friskt vann. 

Her sto en gang et gammelt festningstårn, med navnet Vandmølletårnet, som astronomen Tycho Brahe brukte som  observatorium når han ellers var i byen.Asmussen, Jesper: På historisk rundrejse i Skåne. Den dansk-svenske historie, Forlaget Globe, 2012 Det var også her at Stormen på København foregikk i 1659, hvilket en minneplate og en plakett med kong Frederik III på hjørnet av Gåsegade, vitner om.Fleischer, Jens: København. Kulturhistorisk opslagsbog med turforslag. Vandkunsten. Besøkt 29. april 2013  

I flere år ble stedet anvendt som søppelplass, men under kong Christian V ble plassen brolagt og fungerte fra 1684 som fisketorv, og på slutten av 1800-tallet som loppetorv.Brakchi, Else Marie: Vandkunsten. Alt om København. Besøkt 29. april 2013 På hjørnet av bygningen Tokanten fra 1910, tegnet av Aage Langeland-Mathiesen, ses innmurt navnet Wand Konsten – et av byens eldre veiskilt fra slutten av 1700-tallet. Rundt om plassen finnes forskjellige bevertninger, hvorav noen har røtter tilbake til 1700-tallet.

 Fontenen 
Dagens vannkunst er tegnet av arkitekten Johannes Magdahl Nielsen i 1910. Den består av en granittsøyle som ender i en kule, innfattet i flammer av bronse. Vannet strømmer ut fra fire fiskehoder på granittsøylen ned i en stor kum. Kulen og flammene henviser til Stormen på København, mens fiskehodene symboliserer det tidligere fisketorvet.Vandkunsten, kk.sites. Besøkt 29. april 2013 På vannkummens sider nevnes monarkene som har hatt innflytelse på områdets utvikling.  

 Beboere 
Av berømte beboere på Vandkunsten kan nevnes kong Christian VIIs elskerinne Anna Cathrine Benthagen. Hennes gjenboere kunne se hvordan paret kledte seg nakne og lå sammen på gulvet.Langen, Ulrik: Den afmægtige. En biografi om Christian 7. Jyllands-Postens Forlag, 2008, s. 214

Arkitekten G.F. Hetsch hadde adresse til Vandkunsten i årene 1824–1832,Vandkunsten 8-8a / Kompagnistræde 39, indenforvoldene.dk. Besøkt 29. april 2013 mens sjøoffiseren Carl Vilhelm Jessen bodde i brygger Ordings Gård i Vandkunsten 10 i årene 1817-1819.Vandkunsten 10, Ordings Gård, indenforvoldene.dk, Besøkt 29. april 2013    

 Referanser 

 Eksterne lenker 


Kategori:Torg og plasser i København